ອົບພະຍົບອີຣັກ 2 ຄົນ ຖືກຈັບຢູ່ ສຫລ ໃນຂໍ້ຫາ ກໍ່ການຮ້າຍ
ອົບພະຍົບ ຊາວອີຣັກ​ 2 ຄົນ​ ຖືກຈັບທີ່ນະຄອນ Sacramento ໃນລັດຄາລີຟໍເນຍ ແລະນະຄອນ Houston ໃນລັດເທັກຊັສ.
ອົບພະຍົບ 2 ຄົນຈາກອີຣັກ ຖືກຈັບ ໃນຂໍ້ຫາພົວພັນກັບການກໍ່ ການຮ້າຍໂດຍເຈົ້າໜ້າທີ່ລັດຖະບານກາງສະຫະລັດຊຶ່ງພາໃຫ້ ມີການຕຳໜິຕິຕຽນຄືນອີກຕໍ່ແຜນການຂອງທຳນຽບຂາວ ທີ່ຈະ ຮັບເອົາອົບພະຍົບຫລາຍພັນຄົນ ຈາກຫຼາຍໆເຂດທີ່ປະສົບໄພ ສົງຄາມໃນພາກຕາເວັນອອກກາງ ເຈົ້າໜ້າທີ່ສະຫະລັດກ່າວວ່າ ບຸກຄົນທັງສອງເປັນຊາວປາແລສ ໄຕນ໌ຈາກອີຣັກຊຶ່ງໄດ້ເຂົ້າມາຢູ່ໃນສະຫະລັດຫຼາຍປີແລ້ວ ແລະ ພວກເຂົາເຈົ້າ ອາດໄດ້ທຳການຕິດຕໍ່ກັນ ແຕ່ບໍ່ໄດ້ປາກົດວ່າ ມີ ການວາງແຜນໂຈມຕີໃດໆເທື່ອຢູ່ໃນສະຫະລັດ ອີງຕາມກະຊວງຍຸຕິທຳຂອງສະຫະລັດແລ້ວ ທ້າວ Aws Mohammed Younis Al- Jayap ອາຍຸ 23 ປີີ ໄດ້ຖືກຈັບໃນວັນພະຫັດວານນີ້ທີ່ນະຄອນ Sancramento ລັດ ຄາລີຟໍເນຍ ບ່ອນທີ່ຜູ້ກ່ຽວໄດ້ຖືກຂໍ້ຫາ ໃຫ້ຂໍ້ມູນເທັດ ກ່ຽວກັບ ພວກກໍ່ການຮ້າຍນາໆ ຊາດ ທ້າວ Al-Jayap ໄດ້ເດີນທາງເຂົ້າມາໃນສະຫະລັດໃນນາມອົບພະຍົບຈາກຊີເຣຍໃນ ປີ 2012 ລາວໄດ້ຖືກກ່າວຫາວ່າຕົວະເຈົ້າໜ້າທີ່ ກ່ຽວກັບການເດີນທາງຂອງລາວໄປ ຊີເຣຍ ຊຶ່ງອີງຕາມຮູບພາບທີ່ນຳອອກເຜີຍແຜ່ທາງຕາໜ່າງສື່ສັງຄົມແລ້ວ ລາວໄດ້ໄປ ສູ້ລົບໃຫ້ກຸ່ມຫົວຮຸນແຮງຈັດຫຼາຍກຸ່ມ ຮວມທັງກຸ່ມ Ansar-al-Islam ສ່ວນທ້າວ Omar Faraj Saeed al-Hardan ອາຍຸ 24 ປີ ຖືກຈັບທີ່ນະຄອນ Hous- ton ລັດເທັກຊັສ ລາວຖືກກ່າວຫາວ່າ ພະຍາຍາມສະໜອງການສະໜັບສະໜຸນທາງ ດ້ານວັດຖຸ ຮວມທັງໃຫ້ການຝຶກແອບພ້ອມທັງຄຳແນະນຳແລະການຊ່ອຍເຫລືອຕ່າງໆ ແກ່ກຸ່ມລັດອິສລາມ ອີງຕາມສຳນວນຟ້ອງຂອງລັດຖະບານກາງ ທ້າວ al-Hardan ຊຶ່ງໄດເຂົ້າມາໃນສະຫະລັດ ໃນຖານະອົບພະຍົບຈາກອີຣັກ ໃນປີ 2009 ແລະຫລັງຈາກນັ້ນກໍໄດ້ຮັບໃບອະນຸຍາດໃຫ້ຢູ່ໃນສະຫະລັດໄດ້ຢ່າງເປັນການ ຖາວອນ ກໍໄດ້ຖືກກ່າວຫາວ່າ ໃຫ້ການເທັດ ຫຼືບໍ່ຈິງ ແກ່ເຈົ້າໜ້າທີ່ກວດຄົນເຂົ້າເມືອງ ກ່ຽວກັບການພົວພັນຂອງຜູ້ກ່ຽວກັບກຸ່ມກໍ່ການຮ້າຍຕ່າງໆ ບຸກຄົນທັງສອງມີກຳນົດທີ່ຈະໄປປາກົດໂຕຢູ່ສານໃນວັນສຸກມື້ນີ້